KÄKMISEMÄNG

Ku mu vanaimä tillokõnõ oll´, mängse ta ummi sõsaridõ ja velega käkmisemängu. Tuu om mäng, kon üts jääs otsjas ja tõsõ peitvä hindä är´.

Ütel kõrral oll´ veli kavval ja peitse hindä kapi ja saina vaihõlõ. Sõsar nakas käkjit otsma. Löüdsegi tõsõ´ üles, a velle es olõ´ koskil. Pikä otsmisõ pääle löüdse ka vele üles. A veli es saa´ inäp kapi ja saina vaihõst vällä. Ta oll´ sinnä kinni jäänü. Sõsara mõtliva, et miä nüüd külh saa. Lõpus tulliva hää mõttõ pääle, et kutsva vanaesä appi. Vanaesä tõmmas kapi sainast kavvõmbalõ ja avit vele vällä.

Küll oll´ hää, et vanaesä oll´ koton.

Karolin Hõrak

juhendaja vanaimä Irmen Kõlli